[{"text_idx": "#000000", "text": "Eesti suurim looma pa\u0308a\u0308steoperatsioon: Na\u0308htamatud Loomad pa\u0308a\u0308stis 105 ts\u030cints\u030ciljat karusloomafarmist"}, {"text_idx": "#000001", "text": "Novembris ostis loomakaitseorganisatsioon Na\u0308htamatud Loomad tu\u0308hjaks uksi sulgeva karusloomafarmi ning pa\u0308a\u0308stis seela\u0308bi 105 ts\u030cints\u030ciljat elektris\u030cokiga hukkamisest ja karusnahaks saamisest. See on teadaolevalt suurim loomade pa\u0308a\u0308steoperatsiooniga karusloomafarmist Eestis, kus u\u0308he algatuse raames pa\u0308a\u0308steti tapalt nii suur hulk loomi."}, {"text_idx": "#000002", "text": "\u201cVo\u0303tsime u\u0308hendust Eesti karusloomafarmiga, mis oli tegevust lo\u0303petamas ning selle asemel, et viimased loomad hukata ja karusnahaks mu\u0308u\u0308a, veensime karusloomafarmi omanikku, et ostame loomad va\u0308lja. Neid on aastaid hoitud va\u0308ikestes puurides selleks, et nad masinlikult ja\u0308rglaseid toodaksid. Sulgemise to\u0303ttu oleks nad farmis elektrilo\u0308o\u0308giga hukatud ja nahastatud. Heade toetajate abiga saime pa\u0308a\u0308sta ko\u0303ik 105 farmis olevat ts\u030cints\u030ciljat, et pakkuda neile vo\u0303imalus alustada uut elu uues armastavas kodus,\u201d so\u0303nas Na\u0308htamatute Loomade president Kristina Mering."}, {"text_idx": "#000003", "text": "Na\u0308htamatud Loomad leidis ko\u0303igile 105 pa\u0308a\u0308stetud loomale uued kodud. Ts\u030cints\u030ciljad on karjaloomad, seega saadeti nad kodudesse kahekaupa, va\u0308lja arvatud juhul, kui ees oli ootamas juba teine ts\u030cints\u030cilja. Lisaks koostati koos ekspertidega ka po\u0303hjalikud juhised, kuidas pa\u0308a\u0308stetud loomade heaolu eest hoolt kanda."}, {"text_idx": "#000004", "text": "\u201cTo\u0308o\u0308tame edasi karusloomafarmide keelustamise nimel, et u\u0308kski loom ei peaks mu\u0308tsituti nimel enam selliseid kannatusi la\u0308bi elama,\u201d lisas Mering."}, {"text_idx": "#000006", "text": "Ts\u030cints\u030ciljade pa\u0308a\u0308stmine on osa Na\u0308htamatute Loomade kampaaniast, et karusloomakasvatus Eestis keelustataks. Riigikogu menetleb hetkel karusloomafarmide keelustamise eelno\u0303ud, mis la\u0308bis 15. oktoobril edukalt esimese lugemise ning ootab nu\u0308u\u0308d ja\u0308rgmisi samme."}]